Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a anumitor acte normative din domeniul statisticilor privind agricultura și pescuitul /* COM/2012/0724 final - 2012/0343 (COD) */





EXPUNERE DE MOTIVE 1. CONTEXTUL PROPUNERII Tratatul privind funcționarea Uniunii Europene (TFUE) face distincție între (a) competențele delegate Comisiei de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale actului legislativ, astfel cum prevede articolul 290 alineatul (1) din TFUE (acte delegate), și (b) competențele conferite Comisiei de a adopta condiții unitare de punere în aplicare a actelor obligatorii din punct de vedere juridic ale Uniunii, astfel cum prevede articolul 291 alineatul (2) din TFUE (acte de punere în aplicare). Comisia și-a luat angajamentul[1], în ceea ce privește Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[2], să revizuiască actele legislative care conțin trimiteri la procedura de reglementare cu control, ținând cont de criteriile stabilite în Tratat. Obiectivul general constă în eliminarea din toate instrumentele legislative, până la încheierea celei de-a șaptea legislaturi a Parlamentului (iunie 2014), a tuturor dispozițiilor referitoare la procedura de reglementare cu control. Prezenta propunere vizează modificarea a nouă acte legislative în domeniul statisticilor privind agricultura și pescuitul pentru a le alinia la noul context instituțional. De asemenea, din motive de exhaustivitate, lista actelor care trebuie adaptate este următoarea: (1) Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui și al produselor lactate[3]; (2) Regulamentul (CE) nr. 138/2004 al Parlamentului European și al Consiliului din 5 decembrie 2003 privind conturile economice pentru agricultură în cadrul Comunității[4]; (3) Regulamentul (CE) nr. 1921/2006 al Parlamentului European și al Consiliului din 18 decembrie 2006 privind transmiterea de date statistice referitoare la debarcările de produse pescărești în statele membre și de abrogare a Regulamentului (CEE) nr. 1382/91 al Consiliului[5]; (4) Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CE) nr. 788/96 al Consiliului[6]; (5) Regulamentul (CE) nr. 1165/2008 al Parlamentului European și al Consiliului din 19 noiembrie 2008 privind statisticile referitoare la efectivele de animale și la carne și de abrogare a Directivelor 93/23/CEE, 93/24/CEE și 93/25/CEE ale Consiliului[7]; (6) Regulamentul (CE) nr. 216/2009 al Parlamentului European și al Consiliului din 11 martie 2009 privind transmiterea statisticilor cu privire la capturile nominale de către statele membre care pescuiesc în alte zone decât Atlanticul de Nord (reformare)[8]; (7) Regulamentul (CE) nr. 217/2009 al Parlamentului European și al Consiliului din 11 martie 2009 privind furnizarea de statistici referitoare la capturile de pește și la activitatea piscicolă de către statele membre care pescuiesc în Atlanticul de Nord-Vest (reformare)[9]; (8) Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est (reformare)[10]; (9) Regulamentul (CE) nr. 543/2009 al Parlamentului European și al Consiliului din 18 iunie 2009 privind statisticile referitoare la producția vegetală și de abrogare a Regulamentelor (CEE) nr. 837/90 și (CEE) nr. 959/93 ale Consiliului[11]; 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Consultarea părților interesate și evaluarea impactului nu au fost necesare. 3. ELEMENTELE JURIDICE ALE PROPUNERII · Rezumatul acțiunii propuse Obiectivul prezentei propuneri este de a modifica nouă acte legislative în domeniul statisticilor privind agricultura și pescuitul pentru a le alinia la noul context instituțional. În special, scopul constă în identificarea competențelor Comisiei și în stabilirea procedurii corespunzătoare pentru adoptarea de măsuri pe baza acestor competențe. · Raționalizarea sistemului statistic european Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene[12] a definit Sistemul Statistic European (SSE) ca un parteneriat între autoritatea statistică europeană, care este Comisia (Eurostat), și institutele naționale de statistică (INS-uri) și alte autorități naționale responsabile din fiecare stat membru pentru dezvoltarea, elaborarea și difuzarea statisticilor europene. Comitetul Sistemului Statistic European (denumit în continuare „Comitetul SSE”) instituit prin articolul 7 din Regulamentul (CE) nr. 223/2009 este considerat drept instrumentul de coordonare din cadrul ESS. Acesta sprijină Comisia în exercitarea competențelor sale de executare în anumite domenii statistice. Acestea exclud statisticile din domeniul agriculturii și al pescuitului în cazul cărora Comisia este asistată de Comitetul permanent pentru statistică agricolă (CPSA)[13]. Comisia propune o nouă structură SSE care vizează îmbunătățirea coordonării și a parteneriatului în conformitate cu o structura piramidală clară în cadrul SSE în cadrul căreia Comitetul SSE ar constitui organismul strategic de cel mai înalt nivel. Unul dintre aspectele acestei raționalizări constă în concentrarea competențelor de comitologie în mâinile Comitetului SSE. În februarie 2012[14], Comitetul SSE a susținut această nouă abordare. Se propune, prin urmare, modificarea a nouă acte legislative pentru a înlocui trimiterea la CPSA cu o trimitere la Comitetul SSE. · Temei juridic Articolul 338 alineatul (1) din Tratatul privind funcționarea Uniunii Europene. · Alegerea instrumentului Regulament al Parlamentului European și al Consiliului. 4. IMPLICAȚII BUGETARE Propunerea nu are implicații pentru bugetul UE. 5. ELEMENTE OPȚIONALE Niciunul 2012/0343 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a anumitor acte normative din domeniul statisticilor privind agricultura și pescuitul (Text cu relevanță pentru SEE) PARLAMENTUL EUROPEAN ŞI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară, întrucât: (1) Ca urmare a intrării în vigoare a Tratatului privind funcționarea Uniunii Europene (TFUE), competențele conferite Comisiei trebuie să fie aliniate la articolele 290 și 291 din TFUE. (2) Comisia și-a luat angajamentul[15], în ceea ce privește Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[16], să revizuiască actele legislative care conțin trimiteri la procedura de reglementare cu control, ținând cont de criteriile stabilite în Tratat. (3) Comisia ar trebui să aibă competența de a adopta acte delegate în conformitate cu articolul 290 din TFUE pentru a completa sau a modifica anumite elemente neesențiale ale actelor legislative, în special pentru a ține cont de evoluțiile economice, sociale și tehnice. Comisia ar trebui să se asigure că aceste acte delegate nu implică sarcini administrative suplimentare semnificative pentru statele membre sau pentru unitățile respondente. (4) Actele legislative în domeniul statisticilor privind agricultura și pescuitul, menționate la considerentele 5-13, conțin trimiteri la procedura de reglementare cu control și, prin urmare, ar trebui revizuite ținând cont de criteriile stabilite în tratat. (5) În ceea ce privește Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui și produselor lactate[17], pentru a ține seama de experiența acumulată și de evoluția economică, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește definiția exploatațiilor agricole, lista produselor lactate care fac obiectul anchetelor și definițiile standard care se aplică pentru comunicarea rezultatelor în cazul diferitelor produse. (6) În ceea ce privește Regulamentul (CE) nr. 138/2004 al Parlamentului European și al Consiliului din 5 decembrie 2003 privind conturile economice pentru agricultură în cadrul Comunității[18], în scopul de a lua în considerare evoluțiile economice, sociale și tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește actualizarea anexelor I și II la regulamentul respectiv. (7) În ceea ce privește Regulamentul (CE) nr. 1921/2006 al Parlamentului European și al Consiliului din 18 decembrie 2006 privind transmiterea de date statistice referitoare la debarcările de produse pescărești în statele membre și de abrogare a Regulamentului (CEE) nr. 1382/91[19], pentru a ține seama de evoluțiile tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește adaptarea tehnică a anexelor la respectivul regulament. (8) În ceea ce privește Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CEE) nr. 788/96[20], pentru a ține seama de evoluțiile tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește adaptarea tehnică a anexelor la respectivul regulament. (9) În ceea ce privește Regulamentul (CE) nr. 1165/2008 al Parlamentului European și al Consiliului din 19 noiembrie 2008 privind statisticile referitoare la efectivele de animale și la carne și de abrogare a Directivelor 93/23/CEE, 93/24/CEE și 93/25/CEE[21], pentru a ține seama de progresele tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește modificările aduse anexelor I, II, IV și V la respectivul regulament (10) În ceea ce privește Regulamentul (CE) nr. 216/2009 al Parlamentului European și al Consiliului din 11 martie 2009 privind transmiterea statisticilor cu privire la capturile nominale de către statele membre care pescuiesc în alte zone decât Atlanticul de Nord [22], pentru a ține seama de progresul tehnic și de cerințele internaționale, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește modificările aduse anexelor I, II, III și IV.. (11) În ceea ce privește Regulamentul (CE) nr. 217/2009 al Parlamentului European și al Consiliului din 11 martie 2009 privind furnizarea de statistici referitoare la capturile de pește și la activitatea piscicolă de către statele membre care pescuiesc în Atlanticul de Nord-Vest[23], pentru a ține seama de progresul tehnic și de cerințele internaționale, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește modificările aduse listelor cu speciile și zonele statistice de pescuit și descrierea acelor zone, precum și măsurile, codurile și definițiile aplicate activității piscicole, echipamentelor de pescuit, dimensiunii vaselor și metodelor de pescuit. (12) În ceea ce privește Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est[24], pentru a ține seama de progresul tehnic și de cerințele internaționale, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește modificările aduse listelor cu speciile și zonele statistice de pescuit și descrierea acelor zone de pescuit și gradul autorizat de agregare a datelor. (13) În ceea ce privește Regulamentul (CE) nr. 543/2009 al Parlamentului European și al Consiliului din 18 iunie 2009 privind statisticile referitoare la producția vegetală și de abrogare a Regulamentelor (CEE) nr. 837/90 și (CEE) nr. 959/93 ale Consiliului[25], pentru a ține seama de evoluțiile economice și tehnice, competența de a adopta acte în conformitate cu articolul 290 din Tratatul privind funcționarea Uniunii Europene ar trebui să fie delegată Comisiei în ceea ce privește adaptarea tabelelor de transmitere prevăzute în anexă. (14) Este deosebit de important ca, în timpul lucrărilor pregătitoare, Comisia să desfășoare consultări adecvate, inclusiv la nivel de experți. Atunci când pregătește și elaborează acte delegate, Comisia ar trebui să asigure transmiterea simultană, în timp util și adecvată a documentelor pertinente către Parlamentul European și Consiliu. (15) Comitetul permanent pentru statistică agricolă (CPSA), instituit prin Decizia 72/279/CEE a Consiliului din 31 iulie 1972[26] oferă consultanță și asistă Comisia în exercitarea competențelor sale de executare în conformitate cu actele legislative menționate la considerentele 5-13. (16) În cadrul strategiei pentru o nouă structură a sistemului statistic european (SSE), care vizează îmbunătățirea coordonării și a parteneriatului în conformitate cu o structura piramidală clară în cadrul SSE, Comitetul Sistemului Statistic European (Comitetul SSE), instituit prin Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene[27], ar trebui să aibă un rol consultativ și să asiste Comisia în exercitarea competențelor sale de executare. (17) În acest scop, actele legislative menționate la considerentele 5-13 ar trebui să fie modificate, iar trimiterile la CPSA să fie înlocuite cu o trimitere la Comitetul SSE. (18) În conformitate cu principiul proporționalității, este necesar și adecvat pentru realizarea obiectivului fundamental privind alinierea competențelor conferite Comisiei la articolele 290 și 291 din TFUE să se stabilească norme cu privire la o astfel de aliniere în domeniul statisticilor privind agricultura și pescuitul. Prezentul regulament nu depășește ceea ce este necesar pentru realizarea obiectivului în cauza, în conformitate cu articolul 5 alineatul (4) din Tratatul privind Uniunea Europeană. (19) În scopul asigurării certitudinii juridice, este necesar ca procedurile pentru adoptarea măsurilor care au fost inițiate, însă nu a fost finalizate înainte de intrarea în vigoare a prezentului regulament să nu fie afectate de prezentul regulament. (20) Având în vedere că modificările aduse Directivei 96/16/CE a Consiliului se referă doar la procedura comitetului, directiva respectivă nu trebuie să fie transpusă de către statele membre, ADOPTĂ PREZENTUL REGULAMENT: Articolul 1 Actele legislative menționate în anexă se modifică în conformitate cu prezenta anexă. Articolul 2 Prezentul regulament nu afectează procedurile pentru adoptarea măsurilor prevăzute în actele legislative din anexă care au fost inițiate, dar care nu au fost finalizate înainte de intrarea în vigoare a prezentului regulament. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European, Pentru Consiliu Președintele Președintele ANEXĂ 1. Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui și al produselor lactate[28]; Directiva 96/16/CE se modifică după cum urmează: (1) La articolul 1, punctul 2 se înlocuiește cu următorul text: „2. efectuează anual anchete privind producția de lapte și utilizarea acesteia în exploatațiile agricole. Comisiei i se acordă competența de a adopta acte delegate în conformitate cu articolul 6a privind definiția exploatațiilor agricole.” (2) La articolul 3, alineatele (2) și (3) se înlocuiesc cu următorul text: „2. Comisiei i se acordă competența de a adopta acte delegate în conformitate cu articolul 6a privind lista produselor lactate care fac obiectul anchetelor și de a elabora definițiile standard care se aplică pentru comunicarea rezultatelor în cazul diferitelor produse.” (3) Se adaugă articolul 6a cu următorul text: „Articolul 6a 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate la articolul 1 alineatul (2) și articolul 3 alineatul (2), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 1 alineatul (2) și la articolul 3 alineatul (2) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Parlamentul European sau Consiliul poate revoca în orice moment delegarea de competențe menționată la articolul 1 alineatul (2) și la articolul 3 alineatul (2). O decizie de revocare pune capăt delegării de competențe specificată în respectiva decizie. Decizia de revocare intră în vigoare în ziua următoare datei publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 1 alineatul (2) sau al articolului 3 alineatul (2) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (4) Articolul 7 se înlocuiește cu următorul text: „Articolul 7 1. Comisia este asistată de Comitetul Sistemului Statistic European instituit prin Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (*). Comitetul respectiv este un comitet în înțelesul Regulamentului (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie(**). 2. Atunci când se face trimitere la prezentul alineat, se aplică articolul 5 din Regulamentul (UE) nr. 182/2011. ______________ (*) JO L 87, 31.3.2009, p. 164. (**) JO L 55, 28.2.2011, p. 13.” 2. Regulamentul (CE) nr. 138/2004 al Parlamentului European și al Consiliului din 5 decembrie 2003 privind conturile economice pentru agricultură în cadrul Comunității[29]; Regulamentul (CE) nr. 138/2004 se modifică după cum urmează: (1) La articolul 2, alineatul (2) se înlocuiește cu următorul text: „2. Comisiei i se acordă competența de a adopta acte delegate în conformitate cu articolul 4 în ceea ce privește actualizarea metodologiei CEA.” (2) La articolul 3, alineatul (3) se înlocuiește cu următorul text: „3. Comisiei i se acordă competența de a adopta acte delegate în conformitate cu articolul 4 în ceea ce privește actualizarea listei variabilelor și termenele pentru furnizarea datelor stabilite în anexa II.” (3) Articolul 4 se înlocuiește cu următorul text: „Articolul 4 Exercitarea competențelor delegate 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate la articolul 2 alineatul (2) și articolul 3 alineatul (3), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 2 alineatul (2) și la articolul 3 alineatul (3) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Parlamentul European sau Consiliul poate revoca în orice moment delegarea de competențe menționată la articolul 2 alineatul (2) și la articolul 3 alineatul (3). O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 2 alineatul (2) sau al articolului 3 alineatul (3) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” 3. Regulamentul (CE) nr. 1921/2006 al Parlamentului European și al Consiliului din 18 decembrie 2006 privind transmiterea de date statistice referitoare la debarcările de produse pescărești în statele membre și de abrogare a Regulamentului (CEE) nr. 1382/91 al Consiliului[30]; Regulamentul (CE) nr. 1921/2006 se modifică după cum urmează: (1) La articolul 6, alineatul (2) se înlocuiește cu următorul text: „2. Comisia examinează rapoartele și prezintă concluziile sale statelor membre. (2) Articolul 9 se înlocuiește cu următorul text: „Articolul 9 Actualizarea anexelor Comisiei i se conferă competența de a adopta acte delegate în conformitate cu articolul 10a privind adaptările tehnice ale anexelor. (3) Se adaugă articolul 10a cu următorul text: „Articolul 10a Exercitarea competențelor delegate 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate în articolul 9, Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 9 se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 9 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 9 intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (4) Articolul 11 se înlocuiește cu următorul text: „Articolul 11 Comitetul 1. Comisia este asistată de Comitetul Sistemului Statistic European instituit prin Regulamentul (CE) nr. 223/2009. Comitetul respectiv este un comitet în înțelesul Regulamentului (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie(*). 2. Atunci când se face trimitere la prezentul alineat, se aplică articolul 5 din Regulamentul (UE) nr. 182/2011. ______________ (*) JO L 55, 28.2.2011, p. 13.” 4. Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CE) nr. 788/96 al Consiliului[31]; Regulamentul (CE) nr. 762/2008 se modifică după cum urmează: (1) La articolul 6, alineatul (3) se înlocuiește cu următorul text: „3. Comisia examinează rapoartele și prezintă concluziile sale statelor membre. (2) La articolul 9, alineatul (1) se înlocuiește cu următorul text: „1. Comisiei i se conferă competența de a adopta acte delegate în conformitate cu articolul 9a cu privire la modificările tehnice aduse anexelor. (3) Se adaugă articolul 9a cu următorul text: „Articolul 9a Exercitarea competențelor delegate 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate în articolul 9 alineatul (1), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 9 se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 9 alineatul (1) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 9 alineatul (1) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (4) Articolul 10 se înlocuiește cu următorul text: „Articolul 10 Comitetul 1. Comisia este asistată de Comitetul Sistemului Statistic European instituit prin Regulamentul (CE) nr. 223/2009. Comitetul respectiv este un comitet în înțelesul Regulamentului (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie(*). 2. Atunci când se face trimitere la prezentul alineat, se aplică articolul 5 din Regulamentul (UE) nr. 182/2011. ______________ (*) JO L 55, 28.2.2011, p. 13.” 5. Regulamentul (CE) nr. 1165/2008 al Parlamentului European și al Consiliului din 19 noiembrie 2008 privind statisticile referitoare la efectivele de animale și la carne și de abrogare a Directivelor 93/23/CEE, 93/24/CEE și 93/25/CEE ale Consiliului[32]; Regulamentul (CE) nr. 1165/2008 se modifică după cum urmează: (1) Articolul 18 se înlocuiește cu următorul text: „Articolul 18 Actualizarea anexelor Comisia este împuternicită să adopte acte delegate în conformitate cu articolul 19 cu privire la modificările aduse anexelor I, II, IV și V.” (2) Articolul 19 se înlocuiește cu următorul text: „Articolul 19 Exercitarea competențelor delegate 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate la articolul 18, Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 18 se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 18 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 18 intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” 6. Regulamentul (CE) nr. 216/2009 al Parlamentului European și al Consiliului din 11 martie 2009 privind transmiterea statisticilor cu privire la capturile nominale de către statele membre care pescuiesc în alte zone decât Atlanticul de Nord[33] Regulamentul (CE) nr. 216/2009 se modifică după cum urmează: (1) La articolul 2, alineatul (5) se înlocuiește cu următorul text: „5. Comisiei i se conferă competența de a adopta acte delegate în conformitate cu articolul 5 în cazul în care modifică listele zonelor statistice de pescuit sau ale subdiviziunilor acestora și listele cu specii.” (2) Articolul 5 se înlocuiește cu următorul text: „Articolul 5 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate la articolul 2 alineatul (5), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 2 alineatul (5) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 2 alineatul (5) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 2 alineatul (5) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (3) Articolul 6 se înlocuiește cu următorul text: „Articolul 6 1. Până la 14 noiembrie 1996, statele membre prezintă Comisiei un raport detaliat privind metodele prin care se obțin datele despre capturi, cu precizarea gradului de reprezentativitate și de fiabilitate a datelor respective. Comisia întocmește un rezumat al acestor rapoarte în vederea discutării lor cu statele membre. 2. Statele membre informează Comisia cu privire la modificarea informațiilor furnizate în conformitate cu alineatul (1), în termen de trei luni de la introducerea acestora. 3. Rapoartele metodologice, disponibilitatea datelor și fiabilitatea datelor, precum și alte aspecte relevante legate de aplicarea prezentului regulament sunt examinate o dată pe an împreună cu statele membre.” 7. Regulamentul (CE) nr. 217/2009 al Parlamentului European și al Consiliului din 11 martie 2009 privind furnizarea de statistici referitoare la capturile de pește și la activitatea piscicolă de către statele membre care pescuiesc în Atlanticul de Nord-Vest[34] Regulamentul (CE) nr. 217/2009 se modifică după cum urmează: (1) La articolul 2, alineatul (4) se înlocuiește cu următorul text: „4. Comisia este împuternicită să adopte acte delegate în conformitate cu articolul 6, atunci când modifică listele cu speciile și zonele statistice de pescuit, descrierea acelor zone, precum și măsurile, codurile și definițiile aplicate activității piscicole, echipamentele de pescuit, dimensiunile vaselor și metodele de pescuit.” (2) Articolul 6 se înlocuiește cu următorul text: „Articolul 6 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate în articolul 2 alineatul (4), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 2 alineatul (4) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 2 alineatul (4) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 2 alineatul (4) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (3) La articolul 7, alineatul (3) se înlocuiește cu următorul text: „3. Rapoartele metodologice, disponibilitatea datelor și fiabilitatea datelor, precum și alte aspecte relevante legate de aplicarea prezentului regulament sunt examinate o dată pe an împreună cu statele membre.” 8. Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est[35] Regulamentul (CE) nr. 218/2009 se modifică după cum urmează: (1) La articolul 2, alineatul (3) se înlocuiește cu următorul text: „3. Comisia este împuternicită să adopte acte delegate în conformitate cu articolul 5, atunci când modifică listele cu speciile și zonele statistice de pescuit, descrierea acelor zone de pescuit și gradul autorizat de agregare a datelor.” (2) Articolul 5 se înlocuiește cu următorul text: „Articolul 5 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate în articolul 2 alineatul (3), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 2 alineatul (3) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 2 alineatul (3) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 2 alineatul (3) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (3) La articolul 6, alineatul (3) se înlocuiește cu următorul text: '3. Rapoartele metodologice, disponibilitatea datelor și fiabilitatea datelor, precum și alte aspecte relevante legate de aplicarea prezentului regulament sunt examinate o dată pe an împreună cu statele membre.” 9. Regulamentul (CE) nr. 543/2009 al Parlamentului European și al Consiliului din 18 iunie 2009 privind statisticile referitoare la producția vegetală și de abrogare a Regulamentelor (CEE) nr. 837/90 și (CEE) nr. 959/93 ale Consiliului[36]; Regulamentul (CE) nr. 543/2009 se modifică după cum urmează: (1) La articolul 6, alineatul (2) se înlocuiește cu următorul text: '2. Comisia este împuternicită să adopte acte delegate în conformitate cu articolul 8a atunci când adaptează tabelele de transmitere astfel cum se prevede în anexă.” (2) Se adaugă articolul 8a cu următorul text: „Articolul 8a Exercitarea competențelor delegate 1. Competența de a adopta acte delegate este conferită Comisiei în condițiile prevăzute de prezentul articol. 2. Atunci când exercită competențele delegate la articolul 6 alineatul (2), Comisia se asigură că actele delegate nu creează o sarcină administrativă suplimentară considerabilă pentru statele membre și pentru respondenți. 3. Competența de a adopta acte delegate menționată la articolul 6 alineatul (2) se conferă Comisiei pe o perioadă nedeterminată, începând cu (Oficiul pentru publicații: vă rugăm să introduceți data exactă a intrării în vigoare a regulamentului de modificare). 4. Delegarea de competențe menționată la articolul 6 alineatul (2) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în respectiva decizie. Ea intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare. 5. De îndată ce adoptă un act delegat, Comisia îl notifică simultan Parlamentului European și Consiliului. 6. Un act delegat adoptat în temeiul articolului 6 alineatul (2) intră în vigoare numai în cazul în care nu a fost exprimată nicio obiecțiune de către Parlamentul European sau de către Consiliu în termen de două luni de la notificarea acestuia către Parlamentul European și Consiliu sau în cazul în care, înainte de expirarea acelui termen, Parlamentul European și Consiliul au informat Comisia că nu vor formula obiecțiuni. Termenul respectiv este prelungit cu două luni la inițiativa Parlamentului European sau a Consiliului.” (3) Articolul 9 se înlocuiește cu următorul text: „Articolul 9 Procedura comitetului 1. Comisia este asistată de Comitetul Sistemului Statistic European instituit prin Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (*). Comitetul respectiv este un comitet în înțelesul Regulamentului (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie(**). 2. Atunci când se face trimitere la prezentul alineat, se aplică articolul 5 din Regulamentul (UE) nr. 182/2011. ______________ (*) JO L 87, 31.3.2009, p. 164. (**) JO L 55, 28.2.2011, p. 13.” [1] JO L 55, 28.2.2011, p. 19. [2] JO L 55, 28.2.2011, p. 13. [3] JO L 78, 28.3.1996, p. 27. [4] JO L 33, 5.2.2004, p. 1. [5] JO L 403, 30.12.2006, p. 1. [6] JO L 218, 13.8.2008, p. 1. [7] JO L 321, 1.12.2008, p. 1. [8] JO L 87, 31.3.2009, p. 1. [9] JO L 87, 31.3.2009, p. 42. [10] JO L 87, 31.3.2009, p. 70. [11] JO L 167, 29.6.2009, p. 1. [12] JO L 87, 31.3.2009, p. 164. [13] JO L 179, 7.8.1972, p. 1 (Decizia 72/279/CEE a Consiliului din 31 iulie 1972 de înființare a unui Comitet permanent pentru statistică agricolă). [14] Cea de-a 12-a reuniune a Comitetului SSE, 12 februarie 2012. [15] JO L 55, 28.2.2011, p. 19. [16] JO L 55, 28.2.2011, p. 13. [17] JO L 78, 28.3.1996, p. 27. [18] JO L 33, 5.2.2004, p. 1. [19] JO L 403, 30.12.2006, p. 1. [20] JO L 218, 13.8.2008, p. 1. [21] JO L 321, 1.12.2008, p. 1. [22] JO L 87, 31.3.2009, p. 1. [23] JO L 87, 31.3.2009, p. 42. [24] JO L 87, 31.3.2009, p. 70. [25] JO L 167, 29.6.2009, p. 1. [26] JO L 179, 7.8.1972, p. 1. [27] JO L 87, 31.3.2009, p.164. [28] JO L 78, 28.3.1996, p. 27. [29] JO L 33, 5.2.2004, p. 1. [30] JO L 403, 30.12.2006, p. 1. [31] JO L 218, 13.8.2008, p. 1. [32] JO L 321, 1.12.2008, p. 1. [33] JO L 87, 31.3.2009, p. 1. [34] JO L 87, 31.3.2009, p. 42. [35] JO L 87, 31.3.2009, p. 70. [36] JO L 167, 29.6.2009, p. 1.